Utsnitt av billedrelieff på Trajansøylen, reist i Roma i år 113, som viser hvordan keiser Trajan hilses velkommen med hevde armer.
Romersk hilsen fremstilt i Jacques-Louis Davids maleri «Horatiernes ed» fra 1784
«Ballhuseden» (*Fransk:Le Serment du Jeu de paume*) av Jacques-Louis David fra 1791 skildrer et politisk møte som førte fram til den franske revolusjon i 1789. Representantene avlegger ed og hyller avgjørelsen med utstrakt arm. Maleri i Musée du château de Versailles.
**Romersk hilsen** (*Saluto romano*) er en hilsen som ble brukt i Romerriket. Den utføres ved at høyre arm holdes rett ut i omtrent 45 graders vinkel, med håndflaten ned og fingrene samlet. Man kan blant annet se bruken av hilsenen på billedrelieffene på Trajansøylen i Roma. Andre hevder at forestillingen om en slik romersk tradisjon skyldes en misforståelse fra romantikken, som ble forsterket blant annet gjennom Jacques-Louis Davids klassiske maleri «Horatiernes ed» fra 1784.

Nyere bruk
----------

Romersk hilsen ble tatt i bruk av de italienske fascistene under ledelse av Benito Mussolini fra 1919 for å trekke linjer tilbake til gammel storhet. Skikken ble tatt opp av det tyske nazistpartiet i 1923. Deres «hitlerhilsen» ble obligatorisk fra 1926. Også andre politiske høyrebevegelser tok i bruk varianter av romersk hilsen, deriblant den fascistiske Jerngarden i Romania og den fascistliknende kamporganisasjonen Falangen (*Falange Española Tradicionalista y de las Juntas de Ofensiva Nacional-Sindicalista*) i Spania.

* Romersk hilsen ble tatt i bruk av de italienske fascistene fra 1919. Bildet viser partilederen Benito Mussolini som hilses med utstrakte høyrearmer under et marinebesøk i Genova 1932.  Foto: Deutsches BundesarchivRomersk hilsen ble tatt i bruk av de italienske fascistene fra 1919. Bildet viser partilederen Benito Mussolini som hilses med utstrakte høyrearmer under et marinebesøk i Genova 1932.  Foto: Deutsches Bundesarchiv
* Fascistiske «legionærer» i Jerngarden i Romania hilses med romersk hilsen under begravelsen av partilederen Corneliu Zelea Codreanu 1938.Fascistiske «legionærer» i Jerngarden i Romania hilses med romersk hilsen under begravelsen av partilederen Corneliu Zelea Codreanu 1938.
* Amerikanske skoleelever hilser flagget med Pledge of Allegiance (troskapsløfte) og utstrakt høyrearm i Bellamyhilsen 1941. Hilsenen ble første gang avsagt 1892. Den ble erstattet av høyre hånd på hjertet i 1942 på grunn av likheten med hitlerhilsenen.Amerikanske skoleelever hilser flagget med Pledge of Allegiance (troskapsløfte) og utstrakt høyrearm i Bellamyhilsen 1941. Hilsenen ble første gang avsagt 1892. Den ble erstattet av høyre hånd på hjertet i 1942 på grunn av likheten med hitlerhilsenen.
* Medlemmer i den spanske Falangen hilser utfører romersk hilsen i Zaragoza under Den spanske borgerkrigen 1936. Bevegelsen støttet Franco under hans diktatur fram til 1977.Medlemmer i den spanske Falangen hilser utfører romersk hilsen i Zaragoza under Den spanske borgerkrigen 1936. Bevegelsen støttet Franco under hans diktatur fram til 1977.

Se også
-------

* Ave
* Hitlerhilsen
* Bellamyhilsen

|  |  |
| --- | --- |
| Oppslagsverk/autoritetsdata | BNF **·** BNF (data)
 |